एलेक्सा रैंकिंग विश्व में वेबसाइट की रैंकिंग में सबसे बेहतर मानी जाती है। इसकी शुरुआत 1996 में हुई थी तथा इसका संचालन अमेज़न.कॉम के द्वारा किया जाता है।एलेक्सा किसी भी ब्लॉग / साईट की ना केवल विश्व रैंकिंग दिखता है बल्कि साथ ही साथ क्षेत्रीय रैंकिंग भी दिखाता है। यह रैंकिंग ना केवल इस बात पर निर्भर करती है कि किस साईट / ब्लॉग पर कितने लोगो ने विज़िट किया, बल्कि यह भी देखा जाता है कि विज़िटर / पाठक कहाँ से आया था, कितनी देर तक साईट / ब्लॉग पर रुका, कितने पृष्ठ खोले इत्यादि। लेकिन यह सर्च इंजिन बोट के हिट्स की गिनती नहीं करता है। इसके साथ-साथ रैंकिंग पर अच्छे साईट लिंक का भी प्रभाव पढता है, अर्थात आपके ब्लॉग / साईट का लिंक कितनी अच्छी रैंकिंग वाली साइट्स / ब्लॉग्स में साझा है!